આજે સવારે શરૂઆત એર ઇન્ડિયા-૧૭ ફ્લાઇટથી થઇ હતી. મુંબઇથી ૬-૪૦એ ઉપડેલી આ ફલાઇટ સમયસર આવી પહોંચી હતી, પરંતુ અમદાવાદ એરપોર્ટ રન-વે પર ખાડા પડી જવાના કારણે ઉતરાણ નહીં કરી શકવાને કારણે મુંબઇ પરત ફરી હતી. અમદાવાદ એરપોર્ટનો તાજેતરમાં જ કરોડોના ખર્ચે સમારકામ કરાયેલો રન-વે ધોવાઇ જતાં ૮થી વધુ ફ્લાઇટ એક કલાકથી વધુ સમય માટે મોડી પડી છે. રન-વેના કામકાજ પર અનેક સવાલ ઊભા થયા છે. એરપોર્ટ તંત્ર સમારકામમાં લાગ્યું છે, પરંતુ પ્રવાસીઓ અટવાઇ રહ્યા છે.